Diari Oficial de la Generalitat Valenciana


Sumari del DOGV 4063, del 13-08-2001 (2001/8241)

RESOLUCIÓ de 19 de juliol de 2001, de la Direcció General de Funció Pública, per la qual es publica la llista definitiva d'admesos i d'exclosos als cursos d'adaptació del règim jurídic de determinat personal a la naturalesa dels llocs que ocupa, que inclou la senyora Ángeles Molins Giménez i altres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/8241


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 19 de juliol de 2001, de la Direcció General de Funció Pública, per la qual es publica la llista definitiva d'admesos i d'exclosos als cursos d'adaptació del règim jurídic de determinat personal a la naturalesa dels llocs que ocupa, que inclou la senyora Ángeles Molins Giménez i altres. [2001/X8241]
  
Vist la resolució de la Sentència núm. 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, recaiguda en el recurs número 2848/1997, per la qual:
  
1. S'estima en part el recurs contenciós administratiu interposat per la senyora Ángeles Molins Giménez, la senyora María José Carsí Vaello i la senyora María Luisa Ortembach Cerezo, contra la Resolució de 7 de juliol de 1997, de la Direcció General de Funció Pública, per la qual es publica la llista definitiva d'admesos i exclosos als cursos d'adaptació de règim jurídic de determinat personal de la Generalitat Valenciana a la naturalesa dels llocs que ocupa, vistes les al·legacions presentades i esmenats els errors (DOGV número 3.034, de 14 de juliol de 1997).
  
2. Declara contrària a dret i, en conseqüència, anul·la i deixa sense efecte la dita resolució en quant establia el grup D com a grup de titulació en què havia de considerar-se-les integrades com a personal labora, a efectes de la seua participació en la convocatòria.
  
3. Reconeix, com a situació jurídica individualitzada, el dret de les actores que, a tals efectes, se les considere integrades en el grup C de titulació, com a personal laboral.
  
4. Desestima la resta de les pretensions de les demandants.
  
Atés el que disposa l'art. 118 de la Constitució, així com en l'article 17.2 de la Llei Orgànica del Poder Judicial i en els termes establits en l'article 103 i següents de la Llei Reguladora de la Jurisdicció Contenciós Administratiu, i fent ús de les competències que legalment tinc atribuïdes, resolc:
  
1. Anul·lar i deixar sense efecte la Resolució de 7 de juliol de 1997, del director general de Funció Pública, per la qual es publica la llista definitiva d'admesos i exclosos als cursos d'adaptació del règim jurídic de determinat personal a la naturalesa dels llocs que ocupa, que inclou la senyora Ángeles Molins Giménez, senyora María José Carsí Vaello i senyora María Luisa Ortembach Cerezo, com a personal laboral del grup D.
  
2. Incloure la senyora Angeles Molins Gimenez, la senyora María José Carsí Vaello i la senyora Maria Luisa Ortembach Cerezo, en la llista definitiva d'admesos i exclosos als cursos d'adaptació del règim jurídic de determinat personal a la naturalesa dels llocs que ocupa, com a personal laboral en el grup C de titulació (DOGV núm. 3.034, de 14 de juliol de 1997).